ΚΑΝΟΝΙΣΜΟΣ (ΕΚ) αριθ. 394/97 ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την κατανομή, για το 1997, ορισμένων ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα των Νήσων Φερόε

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με τη διαδικασία που προβλέπεται στη συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (2), τα δύο μέρη προέβησαν σε διαβουλεύσεις επί του θέματος των αμοιβαίων αλιευτικών δικαιωμάτων για το 1997 7

ότι, κατόπιν των διαβουλεύσεων αυτών, τα δύο μέρη συμφώνησαν στο θέμα των διευθετήσεων για το 1997 όσον αφορά ορισμένες ποσοστώσεις αλιείας που χορηγούνται στα κοινοτικά σκάφη στην αλιευτική ζώνη των Νήσων Φερόε 7

ότι, για να εξασφαλιστεί μια αποτελεσματική διαχείριση των δυνατοτήτων αλιείας, θα πρέπει αυτές να κατανεμηθούν, μέσω ποσοστώσεων, μεταξύ των κρατών μελών, σύμφωνα με το άρθρο 8 του κανονισμού (ΕΟΚ) αριθ. 3760/92 7

ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (3) 7

ότι, βάσει του άρθρου 2 του κανονισμού (ΕΚ) αριθ. 847/96 του Συμβουλίου, της 6ης Μαΐου 1996, που θέτει πρόσθετους όρους για την ετήσια διαχείριση των TAC και των ποσοστώσεων (4), το Συμβούλιο ορίζει τα αποθέματα που υπόκεινται στα μέτρα που προβλέπει ο κανονισμός αυτός 7

ότι, για επιτακτικούς λόγους κοινού ενδιαφέροντος, ο παρών κανονισμός εφαρμόζεται από 1ης Ιανουαρίου 1997,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αλιεύσεις που πραγματοποιούν τα αλιευτικά σκάφη υπό σημαία κράτους μέλους από την 1η Ιανουαρίου μέχρι τις 31 Δεκεμβρίου 1997 στα ύδατα που υπάγονται στην αλιευτική δικαιοδοσία των Νήσων Φερόε, στα πλαίσια του διακανονισμού για τα αμοιβαία αλιευτικά δικαιώματα Κοινότητας και Νήσων Φερόε για το 1997, δεν πρέπει να υπερβαίνουν τις ποσοστώσεις που καθορίζονται στο παράρτημα.

Άρθρο 2

Τα αποθέματα που αναφέρονται στο παράρτημα δεν υπόκεινται στους όρους που προβλέπονται στα άρθρα 2, 3 και 5 παράγραφος 2 του κανονισμού (ΕΚ) αριθ. 847/96.

Άρθρο 3

Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1996.

Για το Συμβούλιο

Ο Πρόεδρος

S. BARRETT

(1) ΕΕ αριθ. L 389 της 31. 12. 1992, σ. 1 7 κανονισμός όπως τροποποιήθηκε από την πράξη προσχώρησης του 1994.

(2) ΕΕ αριθ. L 226 της 29. 8. 1980, σ. 12.

(3) ΕΕ αριθ. L 261 της 20. 10. 1993, σ. 1.

(4) ΕΕ αριθ. L 115 της 9. 5. 1996, σ. 3.

ΠΑΡΑΡΤΗΜΑ

Κατανομή των ποσοστώσεων αλιευμάτων της Κοινότητας στα ύδατα των Νήσων Φερόε για το 1997, που αναφέρονται στο άρθρο 1

>ΘΕΣΗ ΠΗΝΑΚΑ>